Trump twiet oor plaasmoorde, grond in SAPresident Donald Trump (Foto: AP Photo/Evan Vucci, File) Die Amerikaanse president, Donald Trump, het vroeg Donderdagoggend Suid-Afrikaanse tyd, aan sy nagenoeg 53 miljoen volgelinge op Twitter oor grondonteiening en plaasmoorde getwiet. Trump het getwiet hy het Mike Pompeo, die Amerikaanse minister van buitelandse sake, gevra om die grondkwessie en plaasmoorde in Suid-Afrika te bestudeer. Kallie Kriel, uitvoerende hoof van AfriForum, het Trump se optrede verwelkom. “AfriForum verwelkom die feit dat die Amerikaanse regering nou amptelik die kwessies van grondonteiening en plaasmoorde gaan bestudeer. Ons bedank diegene met wie ons tydens ons onlangse besoek aan die VSA vergader het, wie se pogings hierdie deurbraak moontlik gemaak het,” het Kriel op die twiet gereageer. Kriel het gesê die Amerikaanse ambassade was reeds Woensdag met verteenwoordigers van AfriForum in gesprek. I have asked Secretary of State @SecPompeo to closely study the South Africa land and farm seizures and expropriations and the large scale killing of farmers. “South African Government is now seizing land from white farmers.” @TuckerCarlson @FoxNews — Donald J. Trump (@realDonaldTrump) August 23, 2018